கேள்வி: ராஜு நாரிசெட்டி - தொழில் என்பது என்ன?
பதில்: நாரிசெட்டி உசுமானியா பல்கலைக்கழகம் பொருளியல் இளங்கலை பட்டமும், ஊரக மேலாண்மை நிறுவனத்தில் முதுகலை வணிக மேலாண்மை பட்டமும், புளூமிங்டன், இந்தியானா இந்தியானா பல்கலைக்கழகம் இதழியலில் முதுகலைப் பட்டமும் பெற்றவர். இவர் டேடன் டெய்லி நியூஸ் என்ற பத்திரிக்கையில் தனது அமெரிக்க வாழ்க்கையைத் தொடங்குவதற்கு முன்பு இந்தியாவில் தி எகனாமிக் டைம்ஸ் பத்திரிகையாளராகத் தொடங்கினார். அங்கு 1991 முதல் 1994 வரை பணியாளர் நிருபராக இருந்தார். 1994 இல் உலகளாவிய ஊடகம், தொழில்நுட்பம் மற்றும் நுகர்வோர் தயாரிப்புகளின் போக்குகளில் நிபுணத்துவம் பெற்ற ஒரு நிருபராக இவர் முதலில் ''தி வால் ஸ்ட்ரீட் ஜர்னலில்'' சேர்ந்தார்; அடுத்த பன்னிரண்டு ஆண்டுகளில், இவர் அமெரிக்க பதிப்பின் துணை தேசிய ஆசிரியராக பதவி உயர்வு பெற்றார்; ''தி வால் ஸ்ட்ரீட் ஜர்னல் ஐரோப்பா''வின் நிர்வாக ஆசிரியர் (2003-2004) மற்றும் ஆசிரியர் (2004-2006); மற்றும் துணை நிர்வாக ஆசிரியர் (2005-2006) செய்தித்தாளின் ஐரோப்பா, மத்திய கிழக்கு மற்றும் ஆப்பிரிக்கா ஆகியநாடுகளுக்கு பொறுப்பாகவும் இருந்தார். 2006 முதல் 2009 வரை மின்ட் நிறுவன ஆசிரியராக இருந்த போது அதனை இந்தியாவின் இரண்டாவது பெரிய வணிகப் பத்திரிகையாக வெளிவருவதற்கு உதவினார். இது எச்டி மீடியாவிற்கு சொந்தமானது. இது ஹிந்துஸ்தான் டைம்ஸ் பத்திரிக்கையையும் வெளியிடுகிறது. 2012 இல் தி ''வால் ஸ்ட்ரீட் ஜேர்னலில்'' ( ''தி வால் ஸ்ட்ரீட் ஜர்னல்'' டிஜிட்டல் நெட்வொர்க்கின் தலைவராக) மீண்டும் சேர்வதற்கு முன்பு 2009 முதல் 2012 வரை ''தி வாசிங்டன் போஸ்ட்'' டிஜிட்டல் ஆசிரியராக நாரிசெட்டி இருந்தார். 2013 முதல் 2016 வரை நியூசு கார்ப்பரேசன் வளர்ச்சி மற்றும் மூலோபாயத்தின் மூத்த துணைத் தலைவராக இருந்த இவர், குறிப்பாக ஆசியாவில் புதிய வருவாய் வாய்ப்புகளை வளர்ப்பதற்கு ஊடகக் குழுவிற்கு உதவினார். செப்டம்பர் 2016 இல் யூனிவிஷன் கையகப்படுத்தியதைத் தொடர்ந்து கிஸ்மோடோ மீடியா குழுமத்தின் தலைவர் மற்றும் தலைமை நிர்வாக அதிகாரியாக இவர் நியமிக்கப்பட்டார். ஏப்ரல் 2018 வரை இவர் அந்தப் பதவியில் இருந்தார் ''தி டெய்லி பீஸ்ட்''செய்தியின்படி, ஊழியர்களை வெளியேற்றும் நிகழ்வுகளுக்கு மத்தியில் யூனிவிஷனால் வெளியேற்றப்பட்டார்.